Likumprojekta

"Grozījumi likumā "Par piesārņojumu""

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts "Grozījumi likumā "Par piesārņojumu"" (turpmāk – likumprojekts) izstrādāts, lai:- pārņemtu atsevišķas normas, kas izriet no 2016. gada 14. decembra Eiropas Parlamenta un Padomes direktīvas (ES) 2016/2284 par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK (turpmāk – direktīva 2016/2284);- līdz 2017. gada 19. decembrim pārņemtu atsevišķas Eiropas Parlamenta un Padomes 2015. gada 25. novembra direktīvas (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām (turpmāk – direktīva (ES) 2015/2193) normas;- lai pilnībā pārņemtu iepriekš nepārņemtās vai nepilnīgi pārņemtās 2010. gada 24. novembra Eiropas Parlamenta un Padomes direktīvas 2010/75/ES par rūpnieciskajām emisijām (piesārņojuma integrēta novēršana un kontrole) (turpmāk – direktīva 2010/75/ES) prasības un līdz 2017. gada 31. decembrim izpildītu atbildes vēstulē uz Eiropas Komisijas 2016. gada 23. jūnija pieprasījumu EU Pilot lietā Nr. 8656/16/ENVI solīto;- precizētu atsevišķas šobrīd spēkā esošās prasības. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, likumprojekta būtība:**1)** **Normas, kas saistītas ar direktīvas (ES) 2016/2284 pārņemšanu:**- šobrīd Latvijā maksimāli pieļaujamos gaisu piesārņojošo vielu emisiju līmeņus, kurus nedrīkst pārsniegt pēc 2010. gada, nosaka Ministru kabineta 2011. gada 31. maija noteikumi Nr.419 "Noteikumi par kopējo valstī maksimāli pieļaujamo emisiju gaisā" (turpmāk – MK noteikumi Nr.419). Atbilstoši direktīvas prasībām nepieciešams pārskatīt Latvijai noteiktos gaisu piesārņojošo vielu emisijas samazināšanas mērķus un izvirzīt jaunus mērķus laikam pēc 2020. gada, kā arī periodā pēc 2030. gada. Likums deleģē šo uzdevumu Ministru kabinetam *(9. un 28. pants)*;- atbilstoši šobrīd izstrādātajām emisiju prognozēm redzams, ka Latvijai nāksies veikt papildu pasākumus noteikto mērķu sasniegšanai, tādēļ likumprojekts paredz pienākumu izstrādāt atbilstošu rīcības programmu emisiju mērķu sasniegšanai un dažādu tautsaimniecības sektoru radīto emisiju samazināšanai. Likumprojekts paredz, ka Vides aizsardzības un reģionālās attīstības ministrija (turpmāk – VARAM) organizē šādas rīcības programmas izstrādi, iesaistot arī citas ministrijas un iestādes, kuru realizētā politika un veiktie pasākumi ietekmē gaisa piesārņojumu *(9. pants)*; - iekļauta prasība, kas pilnvaro Ministru kabinetu noteikt kārtību, kādā tiek veikti gaisu piesārņojošo vielu emisiju aprēķini, tai skaitā, atbildīgās institūcijas, ziņojumu sagatavošanas un iesniegšanas termiņus, kā arī sabiedrībai un Eiropas Komisijai sniedzamo informāciju *(9. un 27. pants)*. Šobrīd spēkā esošajos MK noteikumos Nr. 419 šīs prasības tika noteiktas pamatojoties uz Ministru kabineta iekārtas likuma 31. panta pirmās daļas 3. punktu, kas būtu jāprecizē.- saistībā ar likumprojekta 10. punktā noteiktajām prasībām precizēta arī likuma darbības joma *(4. pants)*;- aktualizētas arī prasības par vides kvalitātes normatīvu ieviešanas rīcības programmu izstrādi *(10. pants)*.**2)** **Normas, kas saistītas ar direktīvas (ES) 2015/2193 pārņemšanu:** - šobrīd vairākas no likumā noteiktajām prasībām tiek attiecinātas tikai uz A vai B kategorijas piesārņojošajām darbībām, taču lai precīzi pārņemtu Direktīvas (ES) 2015/2193 noteiktās prasības, nepieciešams precizēt vairākas spēkā esošās normas, lai noteiktās prasības attiecinātu arī uz C kategorijas piesārņojošajām darbībām. Likumprojekts paredz iespēju pārkāpuma gadījumā apturēt ne tikai A vai B kategorijas darbības, bet arī C kategorijas darbības, kā arī noteikts pienākums informēt ne tikai par A vai B kategorijas atļauju nosacījumu pārkāpumiem, bet arī par C kategorijas darbību neatbilstību normatīvo aktu prasībām. Noteikta arī prasība operatoram veikt gaisu piesārņojošo vielu emisiju monitoringu ne tikai A vai B kategorijas darbībām, bet sadedzināšanas iekārtu gadījumā – arī C kategorijas darbībām *(6., 22., 23. un 24. pants)*;- šobrīd termina "būtiska izmaiņa" skaidrojums ir diezgan neskaidrs un sarežģīti piemērojams praksē, jo ne vienmēr ir iespējams saprast, kuros gadījumos tiešām prognozējama būtiska ietekme uz cilvēku veselību un vidi. Ņemot vērā, ka emisijas robežvērtības noteiktas tā, lai aizsargātu cilvēku veselību un vidi, tad to pārsniegšanas gadījumā iespējama būtiska ietekme uz cilvēku veselību un vidi, tādēļ likumprojektā veikta termina "būtiska izmaiņa" precizējums, nosakot, ka emisijas robežvērtību izmaiņas arī saistītas ar būtisku ietekmi *(3. pants*);- lai veicinātu efektīvu kontroli, paredzēts, ka arī operatoram būs jāsniedz Valsts vides dienestam nepieciešamā palīdzība un informācija pilnvērtīgas kontroles veikšanai *(6. pants)*.**3) Normas, kas saistītas ar direktīvas 2010/75/ES pilnvērtīgu pārņemšanu** (EU Pilot lieta 8656/16/ENVI):- likumprojekta labākai izpratnei, tas papildināts ar terminu "*bīstamas vielas*" un "*emisiju līmenis, kas saistīts ar labākajiem pieejamajiem tehniskajiem paņēmieniem*" skaidrojumiem (*3. un 10. pants)*.EU Pilot lietā 8656/16/ENVI tika norādīts, ka nav transponēts Direktīvas 3. panta 13.punktā minētais jēdziens „emisiju līmenis, kas saistīts ar labākajiem pieejamajiem tehniskajiem paņēmieniem”. Iepriekš šāda termina skaidrojums likumā netika iekļauts tika lietots jēdziens "emisijas robežvērtība, kas saistīta ar labākajiem tehniskajiem paņēmieniem". Lai precīzāk pārņemtu direktīvas prasības, šis termins visā likuma tekstā aizstāts ar terminu "emisiju līmenis, kas saistīts ar labākajiem pieejamajiem tehniskajiem paņēmieniem" (*7., 8., 13. un 20.pants*). - lai pārņemtu direktīvas VI nodaļu, kas nosaka īpašas prasības titāna dioksīda ražošanas iekārtām, likumprojektā dots atbilstošs deleģējums Ministru kabinetam *(8. un 28. pants)*.- likumprojekts nosaka, ka pēc A kategorijas piesārņojošo darbību pārtraukšanas sabiedrībai jādara pieejama informācija par operatora veiktajiem pasākumiem, kas nepieciešami, lai atjaunotu sākotnējo augsnes un pazemes ūdeņu stāvokli veiktās darbības teritorijā *(19. pants)*;- šobrīd likumā nav noteikts, ka četru gadu laikā pēc tam, kad ir publicēts lēmums par labākajiem pieejamajiem tehniskajiem paņēmieniem, jāveic attiecīgo piesārņojošo darbību atļauju pārskatīšana, tādēļ paredzēts veikt likumā atbilstošu precizējumu (*21. pants);*- veikti papildinājumi saistībā ar direktīvā noteiktajiem pienākumiem attiecībā uz vides inspekcijām (*27. pants)*;- veikti precizējumi likuma I pielikumā, lai precizētu A kategorijas piesārņojošās darbības atbilstoši direktīvā noteiktajam (*31. pants)*;- veikti citi redakcionāli precizējumi, lai precīzāk pārņemtu direktīvas prasības *(20. un 26. punkts)*.4) **Citas ierosinātās izmaiņas:**- veikti precizējumi likuma VIII nodaļā, kurā noteikti operatora veiktās darbības uzraudzības un monitoringa prasības. Šobrīd likums paredz, ka operatoram jāiesniedz Valsts vides dienestam gada monitoringa pārskats. Papildus Ministru kabineta 2017. gada 23. maija noteikumi Nr. 271 "Noteikumi par vides aizsardzības oficiālās statistikas veidlapām" nosaka, ka operatoram reizi gadā jāiesniedz pārskats par savu veikto darbību iepriekšējā gadā. Ņemot vērā, ka lielākā daļa no informācijas, kas tiek sniegta statistikas pārskatos, saistīta ar atskaitīšanos par vides normatīvajos aktos noteikto prasību izpildi, nevis tikai statistiskās informācijas vākšanu, tad likumprojektā uzdots Ministru kabinetam pieņemt jaunus noteikumus, kas noteiks kārtību, kādā veidā operators atskaitās par savu veikto darbību un sniedz monitoringa rezultātus. Rezultātā tiks samazināts administratīvais slogs saistībā ar divu dažādu monitoringa pārskatu iesniegšanu, jo ar jaunajiem noteikumiem tiks izveidots vienots pārskats, kurā operators sniegs visu nepieciešamo informāciju par savu veikto darbību (*24. un 28. pants*). - svītrotas prasības, kas uz šo brīdi ir zaudējušas savu aktualitāti. Iepriekš likumā noteiktā prasība par atļaujas pārskatīšanu un atjaunošanu ik pēc 7 gadiem, kā arī citas prasības, kas iepriekš tika attiecinātas uz terminētajām atļaujām ir zaudējušas savu aktualitāti, jo Valsts vides dienests atbilstoši likuma 32.panta pirmajā daļā noteiktajam A un B kategorijas atļauju izsniedz uz visu attiecīgās iekārtas darbības laiku. Atļaujas nosacījumu aktualitāti un atbilstību normatīvo aktu prasībām Valsts vides dienests vērtē un atļaujas pārskatīšanu veic gadījumos, kas minēti likuma 32.panta trešajā daļā (*11.,* *14.,* *17., 18., 19., 21. pants).*- likumprojektā noteikts, ka Valsts vides dienests var atteikties izsniegt atļauju vai atcelt spēkā esošo atļauju arī gadījumā, ja operators pārkāpj normatīvo aktu prasības vai arī nav uzsācis savu darbību 3 gadu laikā pēc atļaujas spēkā stāšanās. Valsts vides dienesta praksē ir gadījumi, kad operators saņem atļauju, savukārt piesārņojošo darbību neuzsāk. Proti, operators saņem piesārņojošās darbības atļauju pirms darbības uzsākšanas, tādēļ ir nepieciešams rast tiesisko instrumentu, ar kura palīdzību būtu iespējams liegt negodprātīgam operatoram īstenot savu darbību normatīvo aktu prasību neievērošanas gadījumā. Trīs gadu periods ir pietiekams, lai varētu pabeigt projektēšanas/būvniecības darbus. Analoģiskā prasība ir iekļauta likumā "Par zemes dzīlēm", nosakot zemes dzīļu izmantošanas licences vai bieži sastopamo derīgo izrakteņu ieguves atļaujas atcelšanas termiņus (*17. pants*);- lai novērstu pretrunas ar Ministru kabineta noteikumos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām noteiktajām prasībām saistībā ar operatoru veikto monitoringu, svītrots esošā likuma 45.panta otrā daļa, kas noteica, ka mērījumi jāveic tikai A un B kategorijas darbībām. Atbilstoši Ministru kabineta noteikumos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām noteiktajam, mērījumus jāveic arī C kategorijas darbībām (*24.pants*)- veikti vairāku iepriekš lietoto terminu un noteikto prasību precizējumi, kā arī skaidrāk atrunātas kompetentās iestādes par dažādām likumā ietvertajām prasībām (*1., 2., 3., 4., 5., 12., 15., 16., 17., 20., 25. pants).* |
| 3. | Projekta izstrādē iesaistītās institūcijas | VARAM, Valsts vides dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1) sabiedrība, kurai tiks radīts mazāks piesārņojums un mazāka ietekme uz cilvēku veselību;2) 11 492 komersanti un iestādes (operatori), kuri veic piesārņojošo darbību.3) kontroles institūcijas un citas valsts pārvaldes iestādes, kas iesaistītas likumprojektā noteikto prasību izpildē. |
| 2. | Tiesiskā regulējuma ietekme uz tautsaimniecību un administratīvo slogu | Tiks samazināts administratīvais slogs gan Valsts vides dienestam, gan operatoriem, jo svītrota iepriekš likumā noteiktā prasība par atļaujas pārskatīšanu un atjaunošanu ik pēc 7 gadiem. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu | izmaiņas, salīdzinot ar kārtējo 2017. gadu |
| 1 | 2 | 3 | 5 | 6 | 7 |
| 1. Budžeta ieņēmumi: | 0 | 0 | 100 000 | 25 000 | 25 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 100 000 | 25 000 | 25 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 100 000 | 25 000 | 25 000 |
| 2.1. valsts pamatbudžets | 0 | 0 | 100 000 | 25 000 | 25 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts izdevumu apraksts:**1. 2018. gads - Gaisu piesārņojošo vielu emisiju samazināšanas plāna 2020. - 2030.gadam izstrāde.** Izstrāde jāuzsāk pēc iespējas ātrāk, lai līdz 2019.gada aprīlim to var iesniegt Eiropas Komisijai. Plāns jāaktualizē ik pēc 4 gadiem. VARAM plāna izstrādi organizēs kā ārpakalpojumu. Lai noskaidrotu plāna izstrādei nepieciešamo finansējumu VARAM organizēja cenu aptauju, lai noskaidrotu par kādu summu vides konsultāciju firmas būtu gatavas veikt šādas programmas izstrādi. Tika noskaidrots, ka nepieciešamais finansējums 2018.gadā varētu būt ~ **100 000 EUR** un tas ietver šādas izmaksu pozīcijas:- emisiju aprēķins un emisiju prognožu izstrāde dažādiem scenārijiem – 24 000 EUR;- iegūto emisijas aprēķinu izvērtējums un problemātisko mērķu identificēšana - 15 000 EUR;- rīcības programmas izstrāde – 15 000 EUR;- noteikto emisijas mērķu sasniegšanas pasākumu (efektivitātes izvērtējums, izmaksu novērtējums, atbildīgo institūciju identificēšana) – 13 000 EUR;- ierosinājumu izstrādāšana aprēķinu datu un izmantoto metodiku uzlabošanai, lai varētu novērtēt veicamo pasākumu devumu gaisa piesārņojuma samazināšanā. Pasākumu identificēšana, kas palīdzētu uzlabot esošo datu kvalitāti – 10 000 EUR;- izstrādātās rīcības programmas prezentācija citām iesaistītajām ministrijām un institūcijām, dalības nodrošināšana darba grupās, sadarbība rīcības programmas saskaņošanas procesā – 2000 EUR;- pievienotās vērtības nodoklis 21 % apmērā – 21 000 EUR. **2.** **2019. gads - Gaisu piesārņojošo vielu emisijas prognožu izstrāde**. Šobrīd prognozes ir jāgatavo tikai reizi 5 gados, bet jaunā direktīva nosaka, ka tas jādara reizi 2 gados. Nākošā prognožu izstrāde jāveic 2019.gadā un izmaksas sastāda ~ **25 000 EUR.** Izmaksas ietver: atlīdzību – 18 586 EUR (vadošais speciālists saskaņā ar LVĢMC valdes apstiprinātu štata sarakstu mēnešalga 1 700 EUR/mēnesī x 2 cilvēki x 2,4 mēneši x 1,2409 % darba devēja sociālais nodoklis (24.09%) + veselības apdrošināšanas polise 60,0 EUR/darbiniekam x 2 gab. (atbilstoši slodzei), speciālists saskaņā ar LVĢMC valdes apstiprinātu štata sarakstu mēnešalga 1 100 EUR/mēnesī x 2 cilvēki x 3 mēneši x 1,2409 % darba devēja sociālais nodoklis (24.09%) + veselības apdrošināšanas polise 75 EUR/darbiniekam x 2 gab (atbilstoši slodzei)) (2019.gadā un pēc tam katru gadu).Darba vietas uzturēšana 4 darbiniekiem – 6 414 EUR (4 x (sakaru pakalpojumi 50 EUR + komunālie pakalpojumi 460 EUR + administratīvie izdevumi 300 EUR + citi pakalpojumi 333,50 EUR + biroja preces un inventārs 170 EUR + kārtējā remonta un uzturēšanas materiāli 290 EUR)).**3. 2020. gads - plānots veikt starpposma izvērtējums par rīcības programmas izpildi.** Kopējās izmaksas sastāda aptuveni **25 000 EUR.**Izmaksas ietver: atlīdzību – 18 586 EUR (vadošais speciālists saskaņā ar LVĢMC valdes apstiprinātu štata sarakstu mēnešalga 1 700 EUR/mēnesī x 2 cilvēki x 2,4 mēneši x 1,2409 % darba devēja sociālais nodoklis (24.09%) + veselības apdrošināšanas polise 60,0 EUR/darbiniekam x 2 gab. (atbilstoši slodzei), speciālists saskaņā ar LVĢMC valdes apstiprinātu štata sarakstu mēnešalga 1 100 EUR/mēnesī x 2 cilvēki x 3 mēneši x 1,2409 % darba devēja sociālais nodoklis (24.09%) + veselības apdrošināšanas polise 75 EUR/darbiniekam x 2 gab (atbilstoši slodzei)) (2019.gadā un pēc tam katru gadu).Darba vietas uzturēšana 4 darbiniekiem – 6 414 EUR (4 x (sakaru pakalpojumi 50 EUR + komunālie pakalpojumi 460 EUR + administratīvie izdevumi 300 EUR + citi pakalpojumi 333,50 EUR + biroja preces un inventārs 170 EUR + kārtējā remonta un uzturēšanas materiāli 290 EUR)). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums šīs sadaļas 6. punktā minēto prasību ieviešanai pieprasīts arī iesniedzot VARAM priekšlikumus par prioritārajiem pasākumiem 2018., 2019. un 2020. gadā. Finansējums rīcības plāna un emisiju prognožu izstrādei prioritāro pasākumu ietvaros piešķirts VARAM apakšprogrammā 28.00.00 "Meteoroloģija un bīstamo atkritumu apsaimniekošana" (prioritārā pasākuma nosaukums *“Vides uzraudzības stiprināšana (t. sk. algas inspektoriem)*”, pasākuma kods- *21\_21\_P*). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabinetam līdz 2018. gada 1. jūlijam: - jāizdod jaunā redakcijā Ministru kabineta 2011. gada 31. maija noteikumi Nr.419 "Noteikumi par kopējo valstī maksimāli pieļaujamo emisiju gaisā" (jāpārņem līdz 2018. gada 1. jūlijam). Šādi noteikumi nepieciešami, lai pārņemtu direktīvā (ES) 2016/2284 noteiktās prasības un noteiktu gaisu piesārņojošo vielu emisiju samazināšanas mērķus, rīcības programmas izstrādes kārtību un emisiju ziņojumu sagatavošanas prasības.- jāveic grozījumi Ministru kabineta 2011. gada 21. jūnija noteikumos Nr. 485 "Atsevišķu veidu bīstamo atkritumu apsaimniekošanas kārtība". Tas nepieciešams, lai pārņemtu direktīvā 2010/75/ES noteiktās prasības, kas attiecas uz titāna dioksīda ražošanas uzņēmumiem.Ministru kabinetam līdz 2020. gada 1. janvārim jāizdod jaunā redakcijā šādi noteikumi:- Ministru kabineta 2017. gada 23. maijā noteikumi Nr. 271 "Noteikumi par vides aizsardzības oficiālās statistikas veidlapām". Nepieciešams veikt precizējumus, lai noteiktu, ka minētie pārskati it nevis statistikas pārskati, bet pārskati par vides normatīvajos aktos noteikto prasību izpildi.  |
| 2. | Atbildīgā institūcija | VARAM |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2010. gada 24. novembra direktīva 2010/75/ES par rūpnieciskajām emisijām (piesārņojuma integrēta novēršana un kontrole);2. Eiropas Parlamenta un Padomes 2015. gada 25. novembra direktīva (ES) 2015/2193 par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām;3) 2016. gada 14. decembra Eiropas Parlamenta un Padomes direktīva (ES) 2016/2284 par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK. |
| 2. | Citas starptautiskās saistības | 1979. gada Ženēvas Konvencija "Par robežšķērsojošo gaisa piesārņošanu lielos attālumos samazināšanu un ierobežošanu" un tās 1999. gada Gēteborgas protokols "Par paskābināšanas, eitrofikācijas un piezemes ozona līmeņa samazināšanu". |
| 3. | Cita informācija | Nav. |

|  |
| --- |
| **1. tabula Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2015. gada 25. novembra **direktīva (ES) 2015/2193** par ierobežojumiem attiecībā uz dažu piesārņojošu vielu emisiju gaisā no vidējas jaudas sadedzināšanas iekārtām.2. Eiropas Parlamenta un Padomes 2010. gada 24. novembra **direktīva 2010/75/ES** par rūpnieciskajām emisijām (piesārņojuma integrēta novēršana un kontrole);**3.** 2016. gada 14. decembra Eiropas Parlamenta un Padomes direktīva (ES) 2016/2284 par dažu gaisu piesārņojošo vielu valstu emisiju samazināšanu un ar ko groza Direktīvu 2003/35/EK un atceļ Direktīvu 2001/81/EK |
| A | B | C | D |
| Attiecīgā ES tiesību akta panta numurs  | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos Eiropas Savienības tiesību aktos. |
| **Direktīva (ES) 2015/2193** |
| 7. panta 6. punkts | 6. pants | Pārņemts pilnībā | Neparedz stingrākas prasības |
| 7. panta 7. punkts | 6. pants | Pārņemts pilnībā | Neparedz stingrākas prasības |
| 7. panta 8. punkts | 6. pants | Pārņemts pilnībā | Neparedz stingrākas prasības |
| 8. panta 3. punkts | 6. un 22. pants | Pārņemts pilnībā | Neparedz stingrākas prasības |
| 9. pants | 3. pants | Pārņemts pilnībā | Neparedz stingrākas prasības |
| **Direktīva 2010/75/ES** |
| 3. panta 12), 13) un 18) punkts | 3. pants | Pārņemts pilnībā | Neparedz stingrākas prasības |
| 14. panta 1. punkta a) apakšpunkts | 20. pants | Pārņemts pilnībā | Neparedz stingrākas prasības |
| 14. panta 1. punkta d) apakšpunkta i) apakšpunkts | 20. pants | Pārņemts pilnībā | Neparedz stingrākas prasības |
| 15. pants | 20. pants | Pārņemts pilnībā | Neparedz stingrākas prasības |
| 21. panta 3. punkts | 21. pants | Pārņemts pilnībā | Neparedz stingrākas prasības |
| 23. panta 4., 5. un 6. punkts | 27. pants | Pārņemts pilnībā | Neparedz stingrākas prasības |
| 24. panta 2. punkta a) apakšpunkts | 25. pants | Pārņemts pilnībā | Neparedz stingrākas prasības |
| 24. panta 3. punkta a) apakšpunkts | 19. pants | Pārņemts pilnībā | Neparedz stingrākas prasības |
| I pielikuma 1. punkta 1.1. apakšpunkts | 31. pants | Pārņemts pilnībā | Neparedz stingrākas prasības |
| I pielikuma 3.1. apakšpunkts | 31. pants | Pārņemts pilnībā | Neparedz stingrākas prasības |
| I pielikuma 5.4. apakšpunkts | 31. pants | Pārņemts pilnībā | Neparedz stingrākas prasības |
| I pielikuma 6.8. apakšpunkts | 31. pants | Pārņemts pilnībā | Neparedz stingrākas prasības |
| **Direktīva (ES) 2016/2284** |
| 6. panta 1. punkts un 8. panta 1. punkts | 9. pants | Pārņemts daļēji. Pārējās prasības tiks pārņemtas, izdodot jaunus MK noteikumus. | Neparedz stingrākas prasības |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1979. gada Ženēvas Konvencijas "Par robežšķērsojošo gaisa piesārņošanu lielos attālumos samazināšanu un ierobežošanu" un tās 1999. gada Gēteborgas protokols "Par paskābināšanas, eitrofikācijas un piezemes ozona līmeņa samazināšanu". |
| A | B | C |
| Protokols nosaka Latvijai pienākumu veikt attiecīgus pasākumus, lai Latvija pēc 2010.gada nepārsniegtu maksimāli pieļaujamo gaisu piesārņojošo vielu emisiju gaisā (protokola 3.pants un II. pielikums); | Likumprojekta 9. punkts, kas nosaka pienākumu izstrādāt gaisa piesārņojuma samazināšanas rīcības programmu un veikt tajā noteiktos pasākumus emisiju samazināšanai | Saistības pilnībā izpildītas. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par likumprojektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē. |
| 2. | Sabiedrības līdzdalība projekta izstrādē  | Likumprojekts 2017. gada 22. augustā ievietots VARAM tīmekļvietnē, sadaļā „Sabiedrības līdzdalība”. |
| 3. | Sabiedrības līdzdalības rezultāti  | Komentāri netika saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts vides dienests un Latvijas Vides, ģeoloģijas un meteoroloģijas centrs, VARAM |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu funkcijas tiks radītas Latvijas Vides, ģeoloģijas un meteoroloģijas centram saistībā ar biežāku ziņojumu sagatavošanas un iesniegšanas pienākumu. Jauna funkcija - VARAM saistīta ar valsts līmeņa gaisa piesārņojuma samazināšanas rīcības programmas izstrādi.Jauns pienākums Valsts vides dienestam saistībā ar to A kategorijas operatoru atkārtotu kontrolēšanu, kas ir pārkāpuši atļaujas nosacījumus. |
| 3. | Cita informācija | Nav. |

Vides aizsardzības un reģionālās attīstības ministrs K. Gerhards

L. Maslova

67026586, lana.maslova@varam.gov.lv